જ્યારે કોઇ ગ્રાહક હોટલ કે મોલમાં ખરીદેલા સામનનું બિલ ચુકવવા ડેબિટ કાર્ડ આપે છે ત્યારે ઠગનો ઇરાદો ધરાવતો કર્મચારી સ્વાઇપ મશીન ગ્રાહકને પાસવર્ડ નાંખવા થમાવી દે છે. આ ચોરીની શરૂઆત હવે થાય છે, જ્યારે ગ્રાહકને પાસવર્ડ નાંખવાનું કહેવામાં આવે છે ત્યારે ગ્રાહક પાસવર્ડ લખવામાં વ્યસ્ત રહે ત્યા ઠગ ડેબિટ કાર્ડ મુઠીમાં સમાઇ જાય તેટલા સ્કિમર મશીનમાં તમારુ ડેબિટ કાર્ડ સ્વાઇપ કરી લે છે. આ કરવાથી ડેબિટ કાર્ડનો તમામ ડેટા તે મશીનમાં કોપી થઇ જાય છે અને ગ્રાહકની જાણ બહાર જે તે જગ્યાની છત પર લાગેલા સીસીટીવીમાં પાસવર્ડ પણ રેકોર્ડ થઇ જાય છે. ત્યાર બાદ ગ્રાહકનાં તે જગ્યા છોડ્યા બાદ મોલમાં ગીફ્ટ કાર્ડ બનાવા માટે વપરાતા બ્લેન્ક સ્માર્ટ કાર્ડ ફરી સ્કિમર મશીનમાં સ્વાઇપ કરતા અગાઉનાં ગ્રાહકનાં ડેબિટ કાર્ડનો તમામ ડેટા તેમાં કોપી થઇ જાય છે. ડેબિટ કાર્ડનાં ડેટાને કોપી કર્યા બાદ ચોર બે થી ત્રણ મહિના બાદ ઉપયોગ કરે છે, આમ ગ્રાહક તે દરમિયાન ઘણી જગ્યાએ પોતાનું કાર્ડ સ્વાઇપ કરાવી ચુક્યો હોવાથી આ ચોરને પકડવુ ઘણુ મુશ્કિલ રહે છે. અમદાવાદ પોલીસનું કહેવુ છે કે, જે લોકો ડેબિટ કાર્ડનો ઉપયોગ કરે છે તે લોકોએ આ વાતને ધ્યાને લેવી આવશ્યક છે. તમારી સાવચેતી તમને મોટુ નુકસાનથી બચાવવામાં મદદ કરી શકે છે.